Københavns Adresseavis, 1837-02-04
For en anstændig, tro og velklædt Pige, som kan læse, skrive, regne og stille Sikkerhed for det, der betroes hende i Penge og Penges Værdi, bliver til Maanedens Udgang en god Condition ledig her i Byen. Da der ei holdes Huusholdning, forlanges egentligen ikke heller huuslige Sysler, derimod en særdeles god Anbefaling og at kunne opfylde ovenanførste Fordringer. Fru Curts, boende paa Rosengaarden Nr. 130, 3die Sal, ved Kultorvet, anviser.